《青玉案 见《词综续编》》
清代·吴规臣

烟痕催暮风丝冷。■只有、侬心领。逝水年华真一瞬。

春花多笑，秋花多病。都是伤心境。

危楼镇日无人影。小立也、抛清茗。浊酒浇来心自警。

欢时偏醉，愁时偏醒。何处商量准。

作者简介：江苏金坛人，字飞卿，一字香轮，号晓仙。顾鹤妻。工画，兼精医术，通剑术。鹤令米脂，飞卿留居吴门，夫家母家皆恃其鬻画供给。有《晓仙楼诗》。